
תשובות הבהרה במכרז פומבי מס' 04-2026 לשירותי ייעוץ משפטי עבור רשות החברות הממשלתיות בתחומי הנפקות, הפרטות, מיזוגים, רכישות ושינויים מבניים
	מספר שאלה
	סעיף במכרז
	שאלה
	תשובה

	1. 
	5.1
	בהינתן חופשות חגי תשרי שהסתיימו זה עתה והמורכבות הכרוכה בהכנת ההצעה, נודה לדחיית המועד להגשת ההצעות ב- 14 ימים לפחות כדי לאפשר את הגשת ההצעה בצורה המיטבית. 
	מועד הגשת ההצעות יוארך עד ליום ראשון ה -  01.11.2026 עד השעה 16:00

	
	5.1
	האם ניתן לדחות את המועד האחרון להגשת ההצעות במכרז, הקבוע ליום 20 באוקטובר 2026?
	ר' תשובה לעיל.

	2. 
	1.3
	נבקש להבהיר האם, בשים לב להוראה שלפיה לא ניתן לקבל הצעה מאיחוד עוסקים, ניתן להגיש הצעה משותפת של מספר משרדי עורכי דין המעניקים יחד שירותים בתחומים המפורטים במכרז. לחלופין, האם ניתן להגיש הצעה באמצעות משרד אחד כמציע, תוך שילוב עורכי דין ממשרדים נוספים בצוות המוצע כיועצים חיצוניים, לצורך השלמת תחומי המומחיות הנדרשים?
	1. לא ניתן להגיש הצעה משותפת של מספר משרדי עורכי דין, שכן הצעה כאמור היא הצעה של איחוד עוסקים, שאינה מותרת לפי סעיף 1.3 למכרז.
2. יחד עם זאת, מציע אחד (שותפות או חברה בעלת מספר רישום אחד) רשאי לכלול בצוות המוצע מטעמו, לרבות לצורך עמידה בתנאי הסף, עורכי דין שאינם שותפים או עובדים שלו.
3. יובהר כי ההתקשרות תהיה עם המציע בלבד, והוא יישא באחריות מלאה כלפי הרשות לשירותים שיינתנו על ידי כל חברי הצוות מטעמו, לרבות לתשלום התמורה להם. החלפת חבר צוות כאמור תיעשה רק באישור הרשות מראש ובכתב.




	3. 
	1.2,
1.3,
11
	נבקש להבהיר האם ניתן להגיש הצעה למתן שירותים בתחום מקצועי מסוים בלבד מבין התחומים המפורטים במכרז, או שנדרש להגיש הצעה הכוללת מענה לכלל תחומי השירותים. ככל שניתן להגיש הצעה לתחום מסוים בלבד, נבקש להבהיר כיצד יחולו על הצעה כאמור תנאי הסף המקצועיים ואמות המידה לניקוד ההצעות.
	לא ניתן להגיש הצעה למתן שירותים בתחום מסוים בלבד.

	4.
	4.4.3 

9.1.8

6.1-6.3
4-7
	משרדנו מייצג מספר חברות ממשלתיות לרבות בתחומי שוק ההון, תאגידים, שינויי מבנה, עסקאות, ועל רקע זה אנו מעוניינים לוודא שזכיה במכרז לא תיפגע בייצוג קיים או עתידי של חברות ממשלתיות על ידי המשרד, לרבות בתחומים בהם יזכה המשרד במכרז. לפיכך, נודה להתייחסותכם, האם זוכה במכרז יוכל לבקש מרשות החברות הממשלתיות להימנע מלעסוק בפרויקט מסוים שרשות החברות הממשלתיות תבקש להעביר לטיפולו מכח מכרז זה ("הפרויקט"), וזאת בגין ניגוד עניינים קיים, אפשרי או עתידי, לרבות עקב ייצוג בפועל של החברה הממשלתית בענין הקשור לפרויקט, או אפשרות לייצוג החברה הממשלתית בעניין הפרויקט או הקשור לפרויקט. במידה ואפשרי, נודה על הכללת הבהרה כאמור במסמכי המכרז ובנספח ניגוד העניינים.
	א. כאמור במסמכי המכרז, חלוקת העבודה בין הזוכים תיעשה בכפוף לבדיקת ניגוד עניינים ובהתאם לשיקול דעת הרשות, וההתקשרות נתונה לאחריות ולפיקוח של היועץ המשפטי של הרשות, לרבות בבחינת חשש לניגוד עניינים.
ב. אין בזכייה במכרז, כשלעצמה, כדי למנוע מהזוכה להמשיך לייצג חברות ממשלתיות או לייצגן בעתיד, ובלבד שאין בייצוג כאמור כדי ליצור ניגוד עניינים, או חשש לניגוד עניינים, ביחס לשירותים שהזוכה נותן לרשות בפועל.
ג. עם קבלת פנייה מהרשות לטיפול בפרויקט, ובטרם תחילת העבודה, יבחן הזוכה אם קיים ניגוד עניינים או חשש לניגוד עניינים, לרבות בשל ייצוג קיים או צפוי של החברה הממשלתית הנוגעת לפרויקט או של צד אחר המעורב בו, ויודיע על כך לרשות בכתב וללא דיחוי. הזוכה רשאי לבקש שלא לטפל בפרויקט מטעם זה. הרשות תבחן את הבקשה, ורשאית להעביר את הפרויקט לטיפולו של זוכה אחר, או להתנות את טיפול הזוכה בפרויקט בהסדר למניעת ניגוד עניינים שייקבע על ידה. 


	5.
	2.2
	תעריף – לפי הודעת תכ"ם "תעריפי התקשרות עם נותני שירותים חיצוניים" מס' ה.8.1.1.1., במסגרת המהדורה האחרונה שפורסמה ביום 24.9.2026 הוסרו התעריפים שנקבעו לשירותים משפטיים חיצוניים. נודה להבהרה מפורשת בדבר התעריפים שישולמו על-פי
 ס' 2.2.
	א. החל מיום 1.10.2026, תעריפי היועצים המשפטיים החיצוניים אינם כלולים עוד בהודעת תכ"ם 8.1.1.1 "תעריפי התקשרות עם נותני שירותים חיצוניים". התעריפים המרביים נקבעים על ידי אגף החשב הכללי במשרד האוצר, ומועברים לגורם המתקשר במסגרת אישור הוועדה לאישור העסקת יועצים משפטיים חיצוניים במשרדי הממשלה.
ב. בהתאם, בכל מקום במסמכי המכרז שבו נקבע כי ישולם "תעריף יועצים משפטיים הקבוע בהוראת התכ"מ 8.1.1 'תעריפי התקשרות עם נותני שירותי חיצוניים'" (ובכלל זה בהקדמה למכרז, בסעיף 2.2 למכרז ובסעיף "תמורה" בהסכם ההתקשרות), יבוא: "התעריף המרבי ליועצים משפטיים חיצוניים, כפי שנקבע על ידי אגף החשב הכללי במשרד האוצר ואושר להתקשרות על ידי הוועדה לאישור העסקת יועצים משפטיים חיצוניים במשרדי הממשלה, כפי שיעודכן מעת לעת".
ג. התעריפים המרביים החלים החל מיום 1.10.2026: שותף בכיר – עד 544 ₪ לשעה; שותף – עד 413 ₪ לשעה; עורך דין 1 – עד 332 ₪ לשעה; עורך דין 2 – עד 272 ₪ לשעה; מתמחה – עד 109 ₪ לשעה.
נדגיש כי תעריפי ההסכם הסופיים ייקבעו עם קבלת אישור העסקה על ידי הוועדה להעסקת יועצים משפטיים חיצוניים במשרדי הממשלה
מסמכי המכרז בהתאם לאמור בסעיף ב' לעיל תוקנו בעקוב אחר שינויים.

	6.
	2.3
	בהתאם לס' 2.3 ניתן לתת משימות שלא על בסיס תעריף שעתי אלא על בסיס "תפוקות". נודה לקבלת הסבר ופירוט בעניין, לרבות ההגדרה של "תפוקה" וככל הניתן גם דוגמאות שתמחישנה.
	ככלל התשלום בהתקשרות הינו תשלום לפי תעריף שעתי, כאמור בסעיף 2.2. סעיף 2.3 מאפשר לרשות, לפי שיקול דעתה ובכפוף לאישור ועדת המכרזים, לקבוע כי שירות מסוים או משימה מוגדרת ישולמו על בסיס תפוקות. אין בכך כדי לחייב את הרשות לעשות שימוש במנגנון זה.
לעניין זה תיווסף למסמכי המכרז ההגדרה הבאה: "תפוקה" – תוצר עבודה מוגדר, או שלב מוגדר בעבודה, שתכולתו, מדדי השלמתו ולוחות הזמנים לביצועו נקבעו מראש ובכתב, ואושרו ע"י וועדת המכרזים של המזמין, כאשר התמורה בגינו היא מחיר כולל וקבוע, בלא קשר למספר השעות שהושקעו בפועל.
ראו תיקון בסעיף 2.3 למסמכי המכרז ובסעיף 10.3 להסכם (כולל תיקון הפנייה)


	
	הבהרה כללית 
	
ההתקשרות עם כל אחד מהזוכים במכרז מותנית בקבלת אישור הוועדה לאישור העסקת יועצים משפטיים חיצוניים במשרדי הממשלה, במשרד המשפטים. הרשות לא תחתום על הסכם התקשרות כלשהו עם זוכה, וממילא לא תעביר אליו עבודה או תמורה כלשהי, בטרם התקבל אישור הוועדה להתקשרות עמו.
לזוכה לא תהיה כל טענה, דרישה או תביעה כלפי הרשות, לרבות לפיצוי או להחזר הוצאות, בשל אי-אישור ההתקשרות עמו על ידי הוועדה, אישורה באופן חלקי או בתנאים, או עיכוב בקבלת האישור.


ירושלים


� DATE \@ "dd MMMM yyyy" \h �‏ג' חשון תשפ"ז�


� DATE \@ "d MMMM, yyyy" �‏14 אוקטובר, 2026�

